LV
8.8.2022.
Eiropas Savienības Oficiālais Vēstnesis
C 303/21
Apelācijas sūdzība, ko 2022. gada 8. jūnijā Air France SA iesniedza par Vispārējās tiesas (ceturtā palāta paplašinātā sastāvā) 2022. gada 30. marta spriedumu lietā T-338/17, Air France/Eiropas Komisija (Lieta C-369/22 P) (2022/C 303/27) Tiesvedības valoda – franču Lietas dalībnieki Apelācijas sūdzības iesniedzēja: Air France SA (pārstāvji: A. Wachsmann, M. Blayney, advokāti) Otra lietas dalībniece: Eiropas Komisija Prasījumi Apelācijas sūdzības iesniedzējas prasījumi Tiesai ir šādi: — galvenokārt: — pilnībā atcelt pārsūdzēto spriedumu; — līdz ar to atcelt Eiropas Komisijas Lēmumu C(2017) 1742, final (2017. gada 17. marts) par LESD 101. panta un EEZ līguma 53. panta piemērošanu (Lieta AT.39258 – Kravu aviopārvadājumi), ciktāl tas attiecas uz Air France SA, kā arī tā rezolutīvās daļas pamatojumu, ciktāl ar šo lēmumu Air France SA piemērots naudas sods; un — pakārtoti: pamatojoties uz LESD 261. pantu, līdz atbilstošam apmēram samazināt 182 920 000 EUR naudas sodu, kas ar Eiropas Komisijas Lēmuma C(2017) 1742, final (2017. gada 17. marts), par LESD 101. panta un EEZ līguma 53. panta piemērošanu (Lieta AT.39258 – Kravu aviopārvadājumi) 3. panta b) punktu opīgi un solidāri piemērots Air France-KLM un Air France SA; — katrā ziņā piespriest Eiropas Komisijai atlīdzināt visus tiesāšanās izdevumus, tostarp izdevumus, kas Air France SA radušies tiesvedībā Vispārējā tiesā.
Pamati un galvenie argumenti Apelācijas sūdzība ir balstīta uz vienu galveno atcelšanas pamatu un diviem pakārtoti izvirzītiem grozīšanas pamatiem.
Ar pirmo pamatu, kas izvirzīts kā galvenais, Air France-SA apgalvo, ka Vispārējā tiesa nav pareizi novērtējusi Komisijas kompetenci piemērot LESD 101. pantu no trešajām valstīm EEZ ienākošajiem (inbound) pakalpojumiem.
Air France SA uzskata, ka raksturīgo seku analīzē ir pieļautas tiesību kļūdas un ka Vispārējā tiesa nav izpildījusi pienākumu norādīt pamatojumu.
Pakārtoti, ar otro pamatu Air France SA apgalvo, ka Vispārējā tiesa nav izpildījusi pienākumu norādīt pamatojumu, kā arī pārkāpusi vienlīdzīgas attieksmes principu attiecībā uz regulatīvo režīmu ņemšanu vērā.
Trešajā un pēdējā pamatā Air France SA apgalvo, ka Vispārējā tiesa ir pieļāvusi tiesību kļūdas, pārnesot pierādīšanas pienākumu, uzskatīdama, ka Air France SA pārkāpumā ir nepārtraukti piedalījusies no 1999. gada 7. decembra līdz 2006. gada 14. februārim.
Apelācijas sūdzība, ko 2022. gada 8. jūnijā Air France-KLM iesniedza par Vispārējās tiesas (ceturtā palāta paplašinātā sastāvā) 2022. gada 30. marta spriedumu lietā T-337/17, Air France-KLM/Eiropas Komisija (Lieta C-370/22 P) (2022/C 303/28) Tiesvedības valoda – franču Lietas dalībnieki Apelācijas sūdzības iesniedzēja: Air France-KLM (pārstāvji: A. Wachsmann, M. Blayney, advokāti) Otra lietas dalībniece: Eiropas Komisija